|  |  |  |  |
| --- | --- | --- | --- |
| Tantárgy neve:Komplex intézményfejlesztés | Jellege:Kötelező | Kreditek:4 | Tantárgykód:WPEDO104 |
| Tantárgyfelelős:Tóth Tamás, PhD, egy. adjunktus | Munkaforma:Szeminárium | Óraszám:N: 30 / L: 12 | Értékelés: Gyakorlati jegy |
| A tantárgy oktatásának célja: A kurzus célja, hogy bevezesse a hallgatókat abba az oktatáspolitikai trendbe, ami a fejlesztések középpontjába már nem az osztálytermi tevékenységeket, hanem az intézmények, mint szervezetek működésének stratégiai, innovációs folyamatait állítja. A kurzus során a hallgatók megismerkednek az intézményfejlesztésről való strukturált gondolkodás megalapozásához nélkülözhetetlen mainstream fogalmakkal (az iskola mint szervezet, szervezeti kultúra és klíma, tanuló és tudásintenzív szervezeti megközelítések, szervezeti modellek, hálózatosodás, tudásmegosztás, stb.), melyek segítenek komplex módon értelmezni, elemezni, rendszerezni azokat a társadalmi, gazdasági, szakmai folyamatokat, amelyek az oktatási intézmények feladatköreit alakítják a változó közoktatási rendszerben. A kurzus célja mindemellett az is, hogy e kurrens szervezetfejlesztési diskurzusnak a kritikai olvasatára is felhívja a figyelmet, bemutatva annak menedzseri-vállalkozói szemléletű meghatározottságát, politikai neutralizmusát és hatalmi rendszerekbe ágyazottságának láthatatlan, reflektálatlan dimenzióit. Ennek érdekében a kurzus során a hallgatók megismerkednek a mainstream intézmény- és szervezetfejlesztési diskurzust megkérdőjelező konceptuális mezővel, valamint annak alapfogalmaival (apparátus, diszpozitívum, horizontális szinergia, részvételiség, gyakorlati közösségek és a gyakorlat közösségei). |
| Fejlesztendő kompetenciaterületek:*Ismeret:* A hallgató ismeri az intézmény- és szervezetfejlesztés alapvető fogalmi rendszerét az oktatás területén, ismeri a szervezeti modelleket, érti az intézményfejlesztés, szervezeti innováció nemzetközi és hazai trendjeit, és azok kritikáját. *Képesség:* A hallgató képes az oktatási intézmények működésének és a hozzájuk kapcsolódó fejlesztési folyamatok komplex, kritikai elemzésére, értékelésére. *Attitűd:* A hallgató az iskola komplex szervezeti rendszerként, közösségként és a társadalmi kontextusba beágyazott apparátusként való értelmezését preferálja, elkötelezett a horizontális, részvételi, demokratikus fejlesztési folyamatok mellett. *Autonómia*: A hallgató elkötelezett munkájának folyamatos önelemzése, reflektálása iránt; törekszik a folyamatos tartalmi és módszertani megújulásra. |
| Kötelező irodalom: * AGAMBEN, G. (2009). *What is an Apparatus?* Stanford: Stanford University Press.
* Buda, M., & PÉTER-SZARKA, S. (2015). A kreatív klíma: Új irány az iskolai klíma és a konfliktuskezelés kutatásában. *Iskolakultúra*, *25*(9), 3–17.
* DOMSCHITZ, M., & RUZSA, Ágota Éva (2013). *A szervezetfejlesztés és a tanuló szervezetek*.
* GOLNHOFER, E. (2006). Szervezeti kultúra. In Erzsébet Golnhofer (Ed.), *Az iskolák belső világa* (pp. 40–47). Budapest: Bölcsész Konzorcium.
* ﻿OLLÉ, J. (2006). Az iskola mint szervezet. In E. Golnhofer (Ed.), *Az iskolák belső világa* (pp. 13–28). Budapest: Bölcsész Konzorcium.
* SZÉLL, K. (2016). Iskolai légkör és eredményesség. In M. Szemerszki (Ed.), *Hátrányos helyzet és iskolai erdményesség* (pp. 51–74). Budapest: OFI.

Ajánlott irodalom:* APPADURAI, A. (2011). A kutatáshoz való jog. *AnBlokk*, *2011*(5), 66–75.
* HORVÁTH, L., KOVÁCS, A., & SIMON, T. (2015). *Tájékoztató a horizontális tanulásról intézményvezetők és pedagógusok számára*. Budapest: OFI.
* MAYER, J. (2007). A tanulószervezet és az eredményes oktatás. *Új Pedagógiai Szemle*, (2007/3-4).
* SÁGI, M. (2016). Iskolavezetés, iskolai kollektíva és eredményesség. In M. Szemerszki (Ed.), *Hátrányos helyzet és iskolai erdményesség* (pp. 101–124). Budapest: OFI.
 |
| Kurzustematika: A kurzus során három különböző iskolai esettanulmányt dolgozunk fel közösen, az intézmény- és szervezetfejlesztés fogalmi kereteit felhasználva**Követelmények, értékelés:**Azok a hallgatók, akik az órák 80%-án részt vettek, a szemeszter végén leadott „intézményi zoom” ábrázolásra kapnak érdemjegyet. |
| Kurzus hirdetője:WJLF Neveléstudományi tanszék | Félév:2019/20. tavasz | Oktató: Tóth Tamás PhD, egy. adjunktus |